
NR. SC2018 – 026396 /08.11.2018                                                                                                              .
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE

 privind aprobarea declarării anului 2020 – Anul Politehnicii în Timişoara
Motivul emiterii proiectului de hotărâre
1. Descrierea situatiei actuale

Prin cererea cu nr. 13973/24.10.2018, înregistrată la Primăria Municipiului Timişoara sub nr. SC2018-024973/25.10.2018, Universitatea Politehnica Timişoara supune atenției Consiliului Local al Municipiului Timişoara propunerea privind declararea anului 2020 - Anul Politehnicii din Timişoara. 

2. Schimbări preconizate și rezultate așteptate

În Municipiul Timişoara, învăţământul universitar are o tradiţie de aproape 100 de ani, odată cu înfiinţarea Şcolii Politehnice, în anul 1920, cea care a devenit, pe parcursul timpului, una dintre cele mai mari şi renumite universităţi tehnice din Europa Centrală şi de Est.

Oraşul nostru este îndreptăţit să marcheze contribuţia pe care a adus-o Universitatea Politehnica la dezvoltarea învățământului superior tehnic românesc în ultimii 100 de ani, iar evenimentele organizate cu acest prilej în anul 2020 - întâlniri cu oraşele şi universităţile înfrăţite, spectacole, târguri de inovaţie ştiinţifică etc. - sunt elemente care constituie un avantaj important în ceea ce în ceea ce priveşte valorificarea imaginii Timişoarei ca unul dintre cele mai prolifice centre universitare şi de cercetare din România, o componentă de bază în contextul exerciţiului de viitoare Capitală Europeană a Culturii în anul 2021.

Alte informaţii: -

3. Concluzii

Ţinând cont de cele enumerate mai sus, apreciez ca fiind oportună promovarea proiectului de hotărâre privind declararea anului 2020 – Anul Politehnicii în Timişoara şi supun dezbaterii Consiliului Local documentaţia aferentă.
PRIMAR,




                       
                      VICEPRIMAR,

NICOLAE ROBU




                        
          DAN DIACONU

Director Direcţia Comunicare-Relaţionare, 
Ciprian Nyari 

